Viimastel aastatel on Fenno-Ugria kaasanud aktiivsesse hõimuliikumisse ka Eestis elavate soome-ugri rahvaste organisatsioone. Koos Eestis elavate maride ja mordvalaste ühendustega tähistatakse igal aastal ersa keele päeva ja mari sangari päeva. Traditsiooniks on saamas ka soome-ugri lastelaagrid: eesti lapsed sõidavad juba mitmendat aastat  Fenno-Ugria vahendusel Udmurtiasse ja Marimaale ning sealt tulevad lapsed Eesti laagritesse.